Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 108/12/4403	Nitra, 7.8.2013
EEČ : 2-32-221-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletej XXXXX, nar. XXXXX, bytom u matky XXXXX v XXXXX, hoci má k tejto vyživovaciu povinnosť priamo zo Zákona o rodine a rozsudkom Okresného súdu Nitre č.k. XXXXX zo dňa 18.05.2005, právoplatným dňa 04.07.2005, bol zaviazaný prispievať na jej výživu sumou 1.500,- Sk (49,79,- Eur) mesačne od 01.09.2004, ktorú je povinný platiť do rúk matky vždy do 15-teho dňa príslušného mesiaca vopred, od 01.10.2011 si túto povinnosť riadne neplnil a tak ku dňu 15.05.2013 (vrátane mája)  dlhoval na výživnom do rúk matky sumu vo výške 200,- Eur, 

lebo zanikla trestnosť činu.

Odôvodnenie:
Poverený príslušník Obvodného oddelenia PZ XXXXX uznesením sp. zn. XXXXX zo dňa 17.02.2012 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 25.05.2012 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX riadne neprispieval na výživu maloletej XXXXX v období od 01.10.2011 a ku dňu 15.05.2013 (vrátane mája) dlhoval do rúk jej matky sumu vo výške 200,- Eur.
Z výpovede svedkyne - poškodenej XXXXX č.l. 45-46 sp. zo dňa 28.05.2013 vyplýva, že obvinený XXXXX v priebehu roka 2013 zaplatil celú dlžnú sumu a na výživnom nič nedlhuje. Z výpovede svedkyne nevyplýva, že by neplnenie vyživovacej povinnosti obvineným malo trvalo nepriaznivé následky. 
Na č.l. 47 sp. sa nachádza fotokópia poštového poukazu podacie číslo XXXXX podaného na pošte XXXXX 11 dňa 21.05.2013, ktorou obvinený XXXXX poslal matke maloletej XXXXX XXXXX sumu 200,- Eur.  
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 01.10.2011 do 31.05.2013 dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka